Når barnet får feber, vil man være mer oppmerksom på allmenntilstanden og eventuelt hvordan barnet puster ved en luftveisinfeksjon. Ved god allmenntilstand og ubesværet pust, vil ofte behandling med febernedsettende medisiner, sørge for godt væskeinntak og generelt skape trygge omgivelser for barnet være nok for å komme gjennom den aktuelle infeksjonen. Dersom tilstanden skulle utvikle seg i en retning hvor barnet blir dårligere, vil legekontakt være nødvendig.